স্পোর্টস ডেস্ক | ১৯ নভেম্বর ২০১৯, মঙ্গলবার, ৯:৫৪
টানা পাঁচ প্রীতি ম্যাচে জয়হীন থাকা ব্রাজিল অবশেষে ছন্দে ফিরলো। আজ (মঙ্গলবার) দক্ষিণ কোরিয়াকে ৩-০ গোলে হারায় সেলেসাওরা। একটি করে গোল করেন লুকাস পাকুয়েতা, ফিলিপে কুটিনহো ও দানিলো।
ঘরের মাঠে কোপা আমেরিকা ট্রফি জয়ের পর প্রীতি ম্যাচগুলোতে সেরাটা খেলতে পারছিল না ব্রাজিল। কলম্বিয়ার সঙ্গে ২-২ গোলে ড্র, পেরুর কাছে ১-০ গোলে হার, নাইজেরিয়ার ও সেনেগালের সঙ্গে ১-১ গোলে ড্র আর সবশেষ আর্জেন্টিনার কাছে ১-০ গোলে হারে তারা।
আর্জেন্টিনার বিপক্ষে নবম পেনাল্টি মিসের খেসারত দিয়েছিল ব্রাজিল। আবুধাবির মোহাম্মদ বিন জায়েদ স্টেডিয়ামে দক্ষিণ কোরিয়ার বিপক্ষে নবম মিনিটেই লিড নেয় তারা। রেনান লোডির অ্যাসিস্টে গোল করেন লুকাস পাকুয়েতা। ৩৬তম মিনিটে ব্যবধান বাড়ান ফিলিপে কুটিনহো। ৬০তম মিনিটে লোডির দ্বিতীয় অ্যাসিস্টে তৃতীয় গোল করেন দানিলো।